stanford-oval/wikipedia huggingface dataset:
מריה תרסה רמירס
ביוגרפיה > מלכת הבריכה

במשחקי מרכז אמריקה והקריביים שנערכו בפנמה סיטי שבפנמה בשנת 1970 הייתה רמירס כוכבת תחרויות השחייה וכונתה "מלכת הבריכה" ("Reina de la Natación") לאחר שזכתה ב-11 מדליות, מהן 8 זהב, 1 כסף ו-2 ארד. מדליות זהב במשחה ל-100 מטר חופשי (1:02.8 דקות), במשחה ל-200 מטר חופשי (2:16.3 דקות), במשחה ל-800 מטר חופשי (9:48.8 דקות), במשחה ל-100 מטר גב (1:12.7 דקות), במשחה ל-200 מטר גב (2:36.2 דקות), במשחה ל-100 מטר פרפר (1:09.8 דקות), במשחה שליחות 4x100 מטר חופשי (4:21.4 דקות) ובמשחה שליחות 4x100 מטר מעורב (4:50.0 דקות). מדליית כסף, במשחה ל-200 מטר פרפר (2:34.1 דקות). מדליות ארד, במשחה ל-400 מטר חופשי (4:44.7 דקות) ובמשחה ל-200 מטר מעורב אישי (2:37.5 דקות).
במשחקים הפאן-אמריקאיים שנערכו בסנטיאגו דה קאלי שבקולומביה בשנת 1971 זכתה רמירס בשתי מדליות ארד, במשחה ל-800 מטר חפשי (9:44.32 דקות) ובמשחה שליחות 4x100 מטר מעורב (4:45.18 דקות).
באולימפיאדת מינכן (1972) סיימה רמירס במקום 12 במשחה ל-800 מטר חופשי בתוצאה של 9:25.09 דקות, במקום 16 במשחה ל-400 מטר חופשי בתוצאה של 4:39.14 דקות, במקום 17 במשחה ל-200 מטר גב בתוצאה של 2:27.47 דקות, במקום 17 במשחה שליחות 4x100 מטר חופשי בתוצאה של 4:14.95 דקות, כשחיינית ראשונה היא שחתה בתוצאה של 1:01.79 ובמקום 16 במשחה שליחות 4x100 מטר מעורב בתוצאה של 4:49.23 דקות, היא שחתה את סגנון הגב בתוצאה של 1:09.63 דקות.
לאחר פרישתה משחייה תחרותית קיבלה רמירס תואר במדע המדינה ובמינהל ציבורי.
הערות שוליים

1 2  Central American and Caribbean Games, results
↑  PAN AMERICAN GAMES - SWIMMING AND DIVING, באתר gbrathletics
בחזרה למחר

| --- | --- |

כרזת הסרט
 מבוסס על:  "ארץ המחר"
 בימוי:  בראד בירד 
 הופק בידי:  דיימון לינדלוף, בראד בירד, ג'פרי צ'רנוב 
 תסריט:  בראד בירד דיימון לינדלוף ג'ף ג'נסן
 עריכה:  וולטר מרץ', קריג ווד 
 שחקנים ראשיים:  ג'ורג' קלוני יו לורי בריט רוברטסון ראפי קסידי
 מוזיקה:  מייקל ג'אקינו 
 צילום:  קלאודיו מירנדה 
 מדינה:  ארצות הברית 
 חברת הפקה:  סרטי וולט דיסני, A113 
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 22 במאי 2015  ישראל 21 במאי 2015
 משך הקרנה:  130 דק' 
 שפת הסרט:  אנגלית 
 סוגה:  סרט מדע בדיוני, סרט פעולה, סרט פנטזיה, סרט הרפתקאות, סרט בלשי 
 מקום התרחשות:  פלורידה, ניו יורק 
 תקציב:  190 מיליון דולר
 הכנסות:  203 מיליון דולר
 הכנסות באתר מוג'ו:   1952
 דף הסרט ב־IMDb
 
בחזרה למחר (באנגלית: Tomorrowland) הוא סרט הרפתקאות ומדע בדיוני של חברת וולט דיסני שיצא לאקרנים ב-22 במאי 2015. הסרט מבוסס במקור על האתר "ארץ המחר" הממוקם בפארקים של דיסני. את הסרט ביים בראד בירד, ומככבים בו ג'ורג' קלוני, יו לורי, בריט רוברטסון, ראפי קסידי, קתרין האן, טים מקגרו וקיגן-מייקל קיי.
עלילה

קבוצת מדענים מחליטה ליישם את מיזמיהם הרחק מעיני הציבור, בעיר עתידנית ביקום אחר, המכונה "ארץ המחר". מתקני שיגור לארץ המחר טמונים במקומות שונים כגון מגדל אייפל ואטרקציית "ארץ המחר" בדיסנילנד, והגישה אליהם ידועה רק לאותם מדענים.
דרכם של המדענים לגייס חברים חדשים היא באמצעות אנדרואידים המסוגלים לאתר אנשים בעלי חשיבה מיוחדת, וכן בעזרת תגים, שכאשר המיועד נוגע בהם, הוא רואה הדמיה של ארץ המחר.
אחד המדענים, פרנק (ג'ורג' קלוני), גורש מארץ המחר בעקבות המצאה שלו שגרמה לשערורייה. יום אחד הוא פוגש נערה מרדנית בשם קייסי (בריט רוברטסון), ששמעה על ארץ המחר מפי ילדה מסתורית בשם את'נה (ראפי קסידי) באמצעות תג הדמיה. קייסי מגלה רצון עז להגיע לשם. פרנק מנסה להסביר לה שמדובר ברעיון שתם זמנו, אך משתכנע שלמעשה יש לה ייעוד מכריע גורל ושהיא חייבת להגיע לארץ המחר.
בתחילת הסרט ובסופו נראים פרנק וקייסי מספרים על הגעתם לארץ המחר. סיפורו של פרנק קצר, ואילו קייסי מוסיפה את סיפורה, המגולל את עלילת הסרט ממבטה.
צוות שחקנים

ג'ורג' קלוני - פרנק ולקר, מדען מבריק.
בריט רוברטסון - קייסי ניוטון
יו לורי - דייוויד ניקס, מנהיג וראש העיר של "ארץ המחר" והנבל הראשי של הסרט.
ראפי קאסידי - את'נה
קתרין האן - אורסולה
טים מקגרו - אביה של קייסי, מהנדס בנאס"א
קיגן-מייקל קיי
ג'דדיה גודאייקר
אלחנן בן יצחק

רבי אלחנן בן יצחק מדנפייר (Dampierre-Sur-Aube) שבצרפת, היה פרשן מבעלי התוספות ופייטן במאה ה-12.
רבי אלחנן היה בנו ותלמידו של ר"י הזקן, מהחשובים שבבעלי התוספות, ובן נינו של רש"י מצד אביו ומצד אמו. חיבר מספר ספרים: "סדר תיקון תפילין", "סוד העיבור"  ו"ספר ליקוטין". כן נשתמרו בידינו כמה פיוטים שכתב. נהרג על קידוש השם בפוגרומים של שנת ד'תתקמ"ד (1184), עוד בחיי אביו. מהר"י קולון כתב עליו: "ומי הם פוסקים גדולים יותר מרבנו יצחק ורבנו אלחנן ז"ל".
חיבר תוספות למסכתות רבות. לידינו הגיעו התוספות שלו למסכת עבודה זרה שנכתבו באזור שנת ד'תתקמ"ב, והן נפסקות בדף ל"ה. גם הרא"ש בתוספות הרא"ש למסכת עבודה זרה שנתחברו על ידו מביא מתוספות רבי אלחנן עד לדף לה. תוספותיו למסכת עבודה זרה הודפסו לראשונה על פי כתב יד בשנת תרס"א על ידי דוד פרנקל בהוצאת "חברת דובב שפתי ישנים". מהדורה חדשה בתוספת הערות הודפסה בבני ברק בשנת תשס"ג על ידי אהרן יעקב קרויזר. לפי אפרים אלימלך אורבך, תוספות למסכת עבודה זרה המודפסות, שחוברו על ידי תלמיד רבנו פרץ, מקורן העיקרי בתוספותיו של רבינו אלחנן. וכן תוספות למסכת שבועות המודפסות, שחוברו על ידי רבי אליעזר מטוך, ותוספות למסכת חגיגה המודפסות מקורן העיקרי בתוספותיו של רבינו אלחנן.
רבי אלחנן נזכר כמה פעמים בשמו בתוספות המודפסות. בנו הוא רבי שמואל המוזכר בתוספות במסכת ערכין. על פי אורבך הוא מחבר התוספות למסכת מועד קטן.
משפחת רש"י > מקרא

- גיס
הערות שוליים

↑  יחוסה של אמו לרש"י מובא בספר "מבוא הראבי"ה" מאת אביגדור אפטוביצר, עמ' 309, שם מתואר כנינו של רבי יהודה בן נתן, חתנו של רש"י.
↑  תוספות, מסכת ברכות, דף ס', עמוד ב', ד"ה אשר.
↑  רבי יהודה בן אליעזר, מנחת יהודה.
↑  שו"ת מהרש"ל, שאלה כט, באתר היברובוקס. ראו גם שו"ת ר"י הזקן (ת"ד סי' פז): "לפי מה שהיה אומר בני נ"ע וגם כתב כן בתוס' מסכת גיטין וקידושין שהיה נראה לו ... ולפי דבריו של בני תנוח נפשו בצרור החיים".
↑  שו"ת מהרי"ק סוף שורש נב, באתר היברובוקס.
↑  על פי פירושו למסכת עבודה זרה דף ט' עמוד ב': "ולחשבון הזה תמצא שנת השמיטה לשנה הזאת שנת תתקמ"ב שאנו עומדין בה".
↑  דניאל כץ, סקירה, באתר ארץ חמדה.
↑  א.א אורבך, בעלי התוספות, פרק שלושה עשר.
↑  זבחים מה, ב. יבמות קה, א. חגיגה טו, ב. חגיגה טז, א. חגיגה כ, א. עבודה זרה לה, א
↑  תלמוד בבלי, מסכת ערכין, דף י"ח, עמוד ב'.
↑  ספר ראבי"ה בתוספת מבוא מאת אביגדור אפטוביצר, עמוד 309.
ערך זה הוא קצרמרבנושא רבנים. אתם מוזמנים לתרום לוויקיפדיה ו.
מולאן (סרט, 2020)

| --- | --- |

 מבוסס על:  מולאן
 בימוי:  ניקי קארו
 הופק בידי:  כריס בנדר   ג'יי. סי. ספינק   ג'ק ויינר   ג'ייסון ריד
 תסריט:  אליזבת מרטין   לורן הינק   ריק ג'פה   אמנדה סילבר
 עריכה:  דייוויד קולסון
 שחקנים ראשיים:  ליו ייפיי דוני ין גונג לי ג'ייסון סקוט לי יוסון אן צי מא ג'ט לי
 מוזיקה:  הארי גרגסון ויליאמס
 צילום:  מנדי ווקר
 מדינה:  ארצות הברית ארצות הברית
 חברת הפקה:  בנדר-ספיק   סרטי וולט דיסני
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה, ישירות לווידיאו 
 הקרנת בכורה:  9 במרץ 2020 (תיאטרון דולבי) / 4 בספטמבר 2020 (ארצות הברית) ישראל 2 במרס 2021 (רכישה בiTunes)
 משך הקרנה:  115 דקות
 שפת הסרט:  אנגלית
 סוגה:  הרפתקאות • דרמה • פעולה • מלחמה
 מקום התרחשות:  האימפריה הסינית 
 תקציב:  200 מיליון דולר
 הכנסות:  66.8 מיליון דולר
 הכנסות באתר מוג'ו:   disney1118
 אתר רשמי
 דף הסרט ב־IMDb
 
מולאן (באנגלית: Mulan) הוא סרט דרמה ומלחמה לייב אקשן אמריקאי מבית חברת וולט דיסני, שבוים בידי ניקי קארו ועלה ב-4 בספטמבר 2020 בפלטפורמת דיסני+, במקביל להקרנתו במספר בתי קולנוע. הסרט הוא עיבוד מחודש לסרט מצויר בעל אותו שם משנת 1998.
בסרט מככבים השחקנים ליו ייפיי (אנ'), דוני ין, יוסון אן, גונג לי וג'ייסון סקוט לי. הוא תוכנן לצאת לאקרנים בנובמבר 2018, אך נדחה עקב יציאת הסרט מפצח האגוזים וארבע הממלכות. הצילומים התחילו באוגוסט 2018 בניו זילנד ובמחוז שינג'יאנג בסין והסתיימו בנובמבר 2018. מפיקי הסרט ספגו ביקורת על העובדה שהסרט צולם במחוז שנמצא במרכזו של סכסוך מקומי עם האוכלוסייה המוסלמית בסין ורבים קראו להחרים את הצפייה בו בשל שיתוף הפעולה עם הרשויות הסיניות בדיכוי האויגורים.
כאשר קיסר סין מוציא צו לפיו אדם אחד מכל משפחה חייב לשרת בצבא הקיסרי כדי להגן על המדינה מפני פולשים צפוניים, חואה מולאן, בתו הבכורה של לוחם מכובד, נכנסת לתפוס את מקומו של אביה החולה. כשהיא מתחזה לגבר, מולאן נבחנת בכל צעד ושעל והיא חייבת לרתום את כוחה הפנימי ולאמץ את הפוטנציאל האמיתי שלה. זהו מסע שיהפוך אותה ללוחמת מכובדת ותזכה אותה בכבוד של אומה אסירת תודה ואב גאה.
יציאת הסרט שתוכננה לצאת לאקרנים בארצות הברית ב-27 במרץ 2020, נדחתה בעקבות התפרצות נגיף הקורונה בעולם ל-4 בספטמבר 2020, אז הועלה לצפייה בדיסני פלוס במקביל להקרנתו בבתי קולנוע נבחרים שנפתחו תחת מגבלות. לקראת סוף מרץ 2021 הסרט הוקרן בישראל בשירות הVOD.
הסרט עלה בדיסני+ לכבוד השקתה בישראל ב-16 ביוני 2022.
עלילה

באזורים הכפריים של קיסרות סין, חואה מולאן היא ילדה פעילה והרפתקנית, לאכזבת אמה שרוצה שיום אחד היא תינשא לבעל טוב. כאשר מולאן מתבגרת היא נאלצת לפגוש שדכנית כדי להביא כבוד למשפחה. באזורים הצפון מערביים של המדינה עמדה צבאית סופגת מתקפה של לוחמים מחאנות רוראן בפיקודו של בורי חאן. הם מסתייעים במכשפה בשם שיאן לאנג שמצליחה לשנות את צורתה ולחדור לעיירה. היא משנה את צורתה לחייל של הקיסרות כדי לדווח על המתקפה לקיסר סין; זה מנפיק צו המחייב מכל משפחה לשלוח גבר לשרת בצבא הקיסרות.
חיילי הקיסר מגיעים לכפר של מולאן כדי לגייס מתגייסים ואביה הקשיש והשברירי, ז'ואו, נאלץ להישלח לשורות מכיוון שאין לו בן זכר. מולאן מבינה שלאביה אין סיכוי לשרוד, היא בורחת עם שריונו, סוסו וחרבו כדי להצטרף במקומו בתחפושת גבר. מולאן מגיעה למחנה האימונים, המנוהל על ידי המפקד טונג, ששירת בעבר עם ז'ואו במלחמה הקודמת. מולאן מסתירה את מינה ומצליחה להתאמן.
צבאו של בורי חאן ממשיך להתקדם וגורם לטונג לסיים את האימונים מוקדם ולשלוח את הגדוד שלו להילחם. מולאן רודפת אחרי כמה מכוחותיו של בורי חאן על סוסים, אך מולה עומדת שיאן לאנג, שיודעת שמולאן מסתירה את מינה. היא מנסה להרוג את מולאן, שניצלת בגלל שריון העור שלה שנועד להסתיר את היותה אישה. מולאן מחליטה להפסיק להסתיר את מינה ורוכבת חזרה לקרב וגורמת ללוחמים רוראנים רבים לברוח כשהם חושדים שהיא מכשפה. הרוראנים מתחילים לתקוף עם טרבושה, אבל מולאן מנתבת אותם ומתחילה לתקוף מלמעלה. הרוראנים מפנים את חיציהם לעבר מולאן, אך ההתקפות שלהם מפעילות מפולת, שקוברת אותם.
מולאן רוכבת חזרה למחנה ומצילה את חן הונגהוי, חבר חייל שהתיידדה איתו. כשהיא מגלה שהיא אישה, היא מגורשת מהצבא ויוצאת חזרה הביתה. בדרכה היא מתעמתת עם שיאן לאנג, שחושפת שהיא הייתה מנודה כי הייתה אישה חזקה והדרך היחידה שהיא יכולה להשיג כוח היא בהנהגתו של בורי חאן. בנוסף, היא מגלה שההתקפות על המאחזים היו הסחת דעת, מכיוון שבורי חאן מתכוון ללכוד את הקיסר, שהרג את אביו. כשהיא מסתכנת בהוצאה להורג, מולאן חוזרת לגדוד שלה כדי לספר להם על הכיבוש הממשמש ובא. טונג מחליט להאמין לה ושולח יחידה לעיר הקיסרית.
שיאן לאנג מתחזה ליועץ הממליץ לקיסר לפגוש את בורי חאן לקרב יחיד, תוך סילוק משמר העיר מעמדותיהם. בורי חאן הורג את שומרי הקיסר ומתכונן לשרוף את הקיסר בחיים כנקמה. אך מולאן מגיעה לעיר כשהרוראנים מתחילים בהתקפה שלהם ומתחרה בקרב כדי לשחרר את הקיסר. בורי חאן יורה חץ לעבר מולאן, אך שיאן לאנג, שמעריצה את מולאן על שהנהיגה את צבאה בגלוי כאישה, הופכת לעיט ומקריבה את עצמה על ידי מעוף לעבר החץ ומתה מפגיעתו. מולאן נלחמת עם בורי חאן והורגת אותו, אך מאבדת את חרבו של אביה במהלך הקרב. היא משחררת את הקיסר, המציע לה להצטרף כשומרת אישית. היא מסרבת להצעה וחוזרת לכפרה, שם היא מתאחדת עם משפחתה. שליח מהקיסר, בהנהגתו של המפקד טונג, מגיע להציג בפני מולאן חרב חדשה ומציע לה הזדמנות נוספת להצטרף למשמר הקיסר כקצינה.
צוות השחקנים

ליו ייפיי / אלונה אלכסנדר - חואה מולאן הגיבורה הראשית של הסרט. (שמה בסרט המקורי היה פה).
דוני ין / גלעד קלטר - קפטן טונג.
יוסון אן / אורי זלצמן - חן הונגווי (בסרט המקורי נקרא שאנג-לי).
גונג לי / שירלי לילו - שיאן לאנג, מכשפה הפועלת לצד בורי חאן. היא בעלת יכולת להפוך לעיט (המקביל לבז מהסרט המקורי).
ג'ייסון סקוט לי / יואב יפת - בורי חאן (בסרט המקורי נקרא שאן יו), ראש צבא הברברים מהצפון והאנטגוניסט הראשי.
צי מא/ גדי לוי - חואה ז'ואו, אביה של מולאן.
רוזלינד צ'או / תמי ברק - חואה לי, אמה של מולאן.
קסאנה טנג / שיר כהן - חואה קיו, אחותה של מולאן.
ג'ט לי / ניסו כאביה - הקיסר.
רון יואן / יורם יוספסברג - סמל צ'יאנג.
ג'ימי וונג / ערן מור - לינג.
דווה מווה / עודד מנסטר - פו.
אוטקארש אמבודקאר - סקאטץ'.
צ'ום אהלפולה - רמטיש.
צ'נג פיי-פיי / הדר שחף-מעיין - השדכנית.
נלסון לי - היועץ.
המדבבת המקורית של מולאן, מינג-נה ון קיבלה הופעת קמע כמציגה של מולאן לקיסר סין.
בסרט לא מופיעים הדרקון הסיני האדום "מושו" והצרצר (אם כי יש דמות בשם "קריקט"), שהופיעו בסרט המצויר כידידיה של מולאן. במקומם נשלח עוף חול אדום שאינו מדבר, ללוות את מולאן במסעה.
הפצה

"מולאן" היה עתיד לעלות לאקרנים בארצות הברית ב-27 במרץ 2020, אולם עקב התפרצות נגיף הקורונה בעולם, במרץ 2020 נדחתה יציאתו לתאריך עתידי שעוד לא פורסם. במקור, נקבע לעלות אותו לאקרנים ב-2 בנובמבר 2018, אך הדבר השתנה, כאשר הסרט "מפצח האגוזים וארבע הממלכות", עלה במקומו. הסרט הוצג בבכורה עולמית בתיאטרון דולבי בלוס אנג'לס, ב-9 במרץ 2020. ב-3 באפריל 2020 נחשף כי הסרט נדחה ל-24 ביולי 2020. מאוחר יותר, נחשף כי הסרט נדחה ל-21 באוגוסט 2020. בסופו של דבר יצא הסרט לאור ב-4 בספטמבר 2020 בשירות הסטרימינג דיסני+ כתוכן פרימיום, ועלה כ-30 דולר.
פרסים

פרס בחירת הקהל לסרט האקשן של שנת 2020 (2020)
הערות שוליים

↑  Disney's 'Mulan' was supposed to be a big hit in China. The coronavirus could threaten that, CNN (באנגלית)
↑  דיסני שוב סופגת אש בגלל "מולאן", באתר ynet, 9 בספטמבר 2020
↑   "מולאן" שוב מעורר מחלוקת, הפעם משום שצולם היכן שהסינים מדכאים מיעוטים, באתר הארץ, 8 בספטמבר 2020
↑  Maane Khatchatourian, Maane Khatchatourian, ‘Mulan’ Live-Action Reboot Pushed Back to 2020, Variety, ‏2018-03-01 (באנגלית)
↑  Live-Action 'Mulan' Pushed Back More Than a Year to Spring 2020, The Hollywood Reporter (באנגלית)
↑  אינה טוקר, הוליווד בהפסקה: "מולאן", "מהיר ועצבני 9" ועוד בלוקבאסטרים נדחים, באתר ynet, 12 במרץ 2020
↑  Disney's Live-Action 'Mulan' Gets Winter 2018 Release Date, The Hollywood Reporter (באנגלית)
↑  'Mulan': First Reactions from the Premiere, The Hollywood Reporter (באנגלית)
↑  Welk, Brian (3 באפריל 2020). "'Black Widow' Moves to November as Other MCU Films Shift Back to 2021, 2022". The Wrap. נבדק ב-3 באפריל 2020. {{cite web}}:  (עזרה)
↑  Erbland, Kate (26 ביוני 2020). "Disney Postpones 'Mulan' Theatrical Opening Again to August 21". IndieWire. נבדק ב-26 ביוני 2020. {{cite web}}:  (עזרה)
↑   "מולאן" כבר לא ייצא בבתי הקולנוע בארה"ב, יעלה בדיסני+ תמורת 30 דולר, באתר הארץ, 5 באוגוסט 2020
↑  Anthony D'Alessandro, Anthony D'Alessandro, ‘Mulan’ Eyes $80M-$90M+ Opening On Tracking In The Wake Of Coronavirus Stateside Fears Ramping Up, Deadline, ‏2020-03-05 (באנגלית)
| 0 | 1 | 2 |
| --- | --- | --- |
| הקודם: 2019: הנוקמים: סוף המשחק | פרס בחירת הקהל לסרט האקשן של השנה   2020: מולאן  | הבא: 2021: שאנג-צ'י ואגדת עשר הטבעות |
פרנקנוויני (סרט, 1984)

| --- | --- |

כרזת הסרט
 בימוי:  טים ברטון 
 הופק בידי:  ג'ולי היקסון, ריק היינריקס 
 תסריט:  טים ברטון 
 שחקנים ראשיים:  שלי דובאל פול בארטל סופיה קופולה ג'וזף מאהר דניאל סטרן בארט אוליבר ג'ייסון הרווי 
 מוזיקה:  דייוויד ניומן 
 צילום:  תומאס אקרמן 
 מדינה:  ארצות הברית 
 חברת הפקה:  סרטי וולט דיסני 
 חברה מפיצה:  אולפני וולט דיסני, דיסני+ 
 שיטת הפצה:  וידאו על פי דרישה 
 הקרנת בכורה:  14 בדצמבר 1984 
 משך הקרנה:  29 דק' 
 שפת הסרט:  אנגלית 
 סוגה:  סרט פנטזיה, סרט מדע בדיוני 
 אתר רשמי
 דף הסרט ב־IMDb
 
פרנקנוויני (באנגלית: Frankenweenie) הוא סרט קצר משנת 1984 בבימויו של טים ברטון, אותו כתב ברטון יחד עם לאונרד ריפס. הסרט הוא גם פארודיה וגם הומאז' לסרט "פרנקנשטיין" משנת 1931 שנוצר על פי הרומן מאת מרי שלי, "פרנקנשטיין, או פרומתאוס המודרני". מאוחר יותר ביים ברטון רימייק לסרט זה באורך מלא ובאנימציית סטופ-מושן, באותו השם, שיצא בשנת 2012.
תקציר העלילה

ויקטור פרנקנשטיין (בגילומו של בארט אוליבר) הוא ילד צעיר שיוצר סרטים ביתיים בכיכובו של כלבו, ספארקי (בול טרייר, ששמו הוא התייחסות לשימוש בחשמל בסרט). לאחר שספארקי נפגע ממכונית ונהרג, ויקטור לומד בבית הספר על זרמים חשמליים בשרירים והוא מקבל השראה להחזיר לחיים את חיית המחמד. הוא יוצר מכונה משוכללת אשר לוכדת ברק המחייה את הכלב. ויקטור מרוצה, אך כשהוריו מחליטים להציג את ספארקי המחודש בפני שכניהם, נוצרת מהומה והשכנים נעשים כועסים ומבועתים.
ספארקי בורח, כאשר ויקטור רודף אחריו. הכלב מגיע אל מגרש מיני גולף ונכנס אל מודל מוקטן של טחנת רוח, ויקטור הולך בעקבותיו והשניים מתחבאים שם. השכנים, שכעת הפכו לאספסוף זועם, מגיעים אל המקום, וכאשר אחד מהם מנסה להשתמש במצית על מנת להאיר את המקום, הוא בטעות מצית את טחנת הרוח. ויקטור נופל ומאבד את הכרתו, וספארקי מציל אותו מהלהבות, אך בסופו של דבר הכלב נמחץ על ידי טחנת הרוח, ומת פעם נוספת. השכנים מתרשמים מכך שהכלב הציל את חייו של הילד ומכירים בטעותם. יחד, כל השכנים משתמשים במכוניותיהם ובכבלים על מנת להשתמש במצברי הרכבים על מנת להחיות שוב את ספארקי. הכלב קם לתחייה, לשמחת כולם. ספארקי מתאהב בכלבת פודל שפרוותה דומה מאוד לתסרוקת של כלתו של פרנקנשטיין והסרט מסתיים בכך שהחשמל בגופו של ספארקי הופך למילים "הסוף" המופיעות על המסך.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| בארט אוליבר | ויקטור פרנקנשטיין | ילד קטן, מומחה למדעים, שחש עצב לאחר מותו של כלבו |
| שלי דובאל | סוזן פרנקנשטיין | אמו של ויקטור |
| דניאל סטרן | בן פרנקנשטיין | אביו של ויקטור |
| ג׳וסף מאהר | מר צ'מברס | שכן של משפחת פרנקנשטיין, אבא של אן |
| רוז ברוורמן | גב' אפשטיין | שכנה של משפחת פרנקנשטיין |
| פול בארטל | מר ולש | מורה בבית הספר של ויקטור |
| סופיה קופולה | אן צ'מברס | חברתו לכיתה של ויקטור, בתו של מר צ'מברס |
| ג׳ייסון הרווי | פרנק דייל | חברו לכיתה של ויקטור |
| פול סי סקוט | מייק אנדרסון | חברו לכיתה של ויקטור |
| הלן בול | גב' קרטיס | שכנה של משפחת פרנקנשטיין |
| ראסטי ג'יימס | ריימונד | כלבה של גב' קרטיס |
| ספארקי | בתפקיד עצמו | כלבו של ויקטור אשר מת, אך שב לחיים |
מדיה ביתית

סרט קצר זה נכלל במהדורה המיוחדת, מהדורת האספנים, וגרסת ה-3D בבלו-ריי של הסרט "הסיוט שלפני חג המולד"; נכלל גם בגרסת הבלו-ריי של הרימייק משנת 2012 "פרנקנוויני".
הפצה

טים ברטון פוטר מעבודתו באולפני וולט דיסני לאחר השלמת הסרט; האולפנים טענו שהוא בזבז את משאבי החברה, וסברו שהסרט אינו מתאים לקהל היעד הצעיר שאליו כוון הסרט. במקור, הסרט הקצר תוכנן לעלות לאקרנים לצד עלייתו המחודשת המתוכננת לקיץ 1984 של הסרט "ספר הג'ונגל"; יציאתו של הסרט נדחתה ונקבעה מחדש לקראת חג המולד, יחד עם הפצתו המחודשת של הסרט "פינוקיו", ב-21 בדצמבר 1984. אף על פי שהסרט נגנז לאחר מכן, הוא הוקרן בבתי הקולנוע בבריטניה בשנת 1985 יחד עם "Baby: Secret of the Lost Legend" של סרטי טאצ'סטון. בעקבות ההצלחה של סרטיו המאוחרים יותר של ברטון, "ההרפתקה הגדולה של פי ווי הרמן" (1985), "ביטלג'וס" (1988), "באטמן" (1989) ו-"המספריים של אדוארד" (1990), הסרט זכה להפצה במהדורה לצפייה ביתית בפורמט VHS בשנת 1992. הסרט נכלל, יחד עם "וינסנט", כתוספת מיוחדת במהדורות ה-DVD, בלו-ריי ו-UMD של הסרט "הסיוט שלפני חג המולד".
רימייק

אולפני דיסני וטים ברטון הפיקו רימייק באורך מלא באמצעות אנימציית סטופ-מושן באותו השם, אשר יצא ב-5 באוקטובר 2012 באולמות 3D ו-IMAX. הסרט הקצר המקורי נכלל כתוספת מיוחדת במהדורת בלו-ריי הביתית של הרימייק.
הערות שוליים

↑  Wheeler, Jeremy. "Frankenweenie". Allmovie. ארכיון מ-29 בספטמבר 2012. נבדק ב-26 בספטמבר 2012. {{cite web}}:  (עזרה)
1 2 3  "The Nightmare Before Christmas". 28 בספטמבר 2010. נבדק ב-24 באפריל 2018 – via Amazon. {{cite web}}:  (עזרה)
↑  "The Nightmare Before Christmas". 30 באוגוסט 2011. נבדק ב-24 באפריל 2018 – via Amazon. {{cite web}}:  (עזרה)
↑  "'Frankenweenie' Blu-ray and Blu-ray 3D Dated and Detailed". High-Def Digest. 3 בדצמבר 2012. נבדק ב-4 בדצמבר 2012. {{cite news}}:  (עזרה)
↑  "Tim Burton: How Disney fired me". yahoo.com. ארכיון מ-14 בספטמבר 2017. נבדק ב-24 באפריל 2018. {{cite web}}:  (עזרה)
↑  Mayo, Michael (בפברואר 1985). "Frankenweenie". Cinefantastique. 15 (2): 61. נבדק ב-13 בספטמבר 2017. {{cite journal}}:  (עזרה)
| יצירותיו של טים ברטון |
| --- | --- | --- |
| סרטים באורך מלא | ההרפתקה הגדולה של פי ווי הרמן (1985) • ביטלג'וס (1988) • באטמן (1989) • המספריים של אדוארד (1990) • באטמן חוזר (1992) • אד ווד (1994) • הפלישה ממאדים (1996) סליפי הולו (1999) • כוכב הקופים (2001) • סיפורי דגים (2003) • צ'ארלי בממלכת השוקולד (2005) • חתונת הרפאים (2005) • סוויני טוד: הספר השטן מרחוב פליט (2007) • אליס בארץ הפלאות (2010) • צללים אפלים (2012) • פרנקנוויני (2012) • עיניים גדולות (2014) • המעון של מיס פרגרין לילדים משונים (2016) • דמבו (2019) • ביטלג'וס ביטלג'וס (2024) |  |
| סרטים קצרים | האי של דוקטור איגור (1971) • מתקפת מפלצת הסלרי (1979) • וינסנט (1982) • הנזל וגרטל (1983) • פרנקנוויני (1984) • ‏Stainboy‏ (2000) |  |
| סדרות טלוויזיה | ונסדיי (2022) |  |
| --- | --- |
בקרת זהויות :  LCCN: no2015170464   WorldCat (עם LCCN): no2015-170464
המחנה הקסום

| --- | --- |
כרזת הסרט בעברית
כרזת הסרט בעברית
 בימוי:  מרק ווטרס
 הופק בידי:  סוזן טוד
 תסריט:  מיכה פיצרמן-בלו, נוח הרפסטר, דן גראגור, דאג מאנד, מאט ספייסר, מקס וינקלר
 עריכה:  ברוס גרין, רוברט מלינה
 שחקנים ראשיים:  אדם דווין ג'פרי טמבור גיליאן ג'ייקובס נת'ניאל מקינטייר קול סאנד איזבלה קרמפ ג'יי ג'יי טוטה איזבלה אלוורז האיידן קראופורד ביאנקה גראבה
 מדבבים בעברית:  ראו כאן
 מוזיקה:  רולף קנט
 צילום:  תיאו ואן דה סנדה
 מדינה:  ארצות הברית ארצות הברית
 חברת הפקה:  Walt Disney Pictures Team Todd
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה
 הקרנת בכורה:  ארצות הברית 14 באוגוסט 2020 ישראל 16 ביוני 2022
 משך הקרנה:  כ-100 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט קומדיה, סרט פנטזיה, סרט לכל המשפחה
 תקציב:  24 מיליון דולר
 הכנסות באתר מוג'ו:   disneyliveaction2018a
 דף הסרט ב־IMDb
המחנה הקסום (באנגלית: Magic Camp) הוא סרט קומדיה ופנטזיה אמריקאי לכל המשפחה, אשר הופק על ידי Walt Disney Pictures ו-Team Todd. הסרט בוים על ידי מרק ווטרס ונכתב על ידי מיכה פיצרמן-בלו, נוח הרפסטר, דן גראגור, דאג מאנד, מאט ספייסר ומקס וינקלר, על פי סיפור מקורי שנכתב על ידי השניים האחרונים יחד עם גייב סאקס וג'ף ג'ודה. מפיקת הסרט היא סוזן טוד, צלם הסרט הוא תיאו ואן דה סנדה, עורכי הסרט הם ברוס גרין ורוברט מלינה ומלחין הסרט הוא רולף קנט.
הסרט עוקב אחר אנדי טוקרמן, קוסם ללא קריירה מצליחה שהופך למדריך במחנה הילדות שלו בו למד קסמים. במחנה, בנוסף לקסמים, הוא מלמד את החניכים בקבוצתו להאמין בעצמם על מנת שיוכלו לנצח בתחרות השנתית את הקבוצות היריבות, שאחת מהן מודרכת על ידי קריסטינה דרקווד, שותפתו לשעבר והמוצלחת של אנדי. בסרט מככבים אדם דווין, ג'פרי טמבור וגיליאן ג'ייקובס בתפקידים הראשיים, לצד נת'ניאל מקינטייר, קול סאנד, איזבלה קרמפ, ג'יי ג'יי טוטה, איזבלה אלוורז, האיידן קראופורד וביאנקה גראבה.
לאחר דחיות הקרנה והפצה רבות, הבכורה של הסרט הייתה בשירות הסטרימינג דיסני+ ב-14 באוגוסט 2020 בהפצת סרטי אולפני וולט דיסני. בישראל הסרט הופץ בשירות עם דיבוב עברי כחלק מתכני הבכורה שלו ב-16 ביוני 2022. תקציב הסרט הוא 24 מיליון דולר, ואורכו כ-100 דקות.
עלילה

הסרט מתחיל שמוצגים שני אישים. הראשון הוא תיאו מוזס, קוסם צעיר ושאפתן שמתמודד עם מות אביו הטייס, אשר מצטרף למחנה קסמים לאחר שאמו רשמה אותו. השני הוא אנדי טוקרמן, נהג מונית חסר מזל שהיה בעברו קוסם, אשר יש לו טינה לקריסטינה דרקווד, קוסמת מפורסמת שיש לה הופעת סולו מצליחה בלאס וגאס. רוי פרסטון, מנהל המחנה, משכנע את אנדי שיהיה בו מדריך לאחר שהיה בו בילדותו, כאשר מדריכה בו גם דרקווד.
במחנה החניכים מחלוקים לארבעה קבוצות שונות, אשר בסיומו יתחרו זאת מול זאת במופע קסמים, כאשר חניך אחד שיהיה מצטיין יותר מכולם יזכה בשרביט המוזהב. אנדי נהפך למדריך של קבוצת הלבבות, שכוללת את תיאו; נתן ג'נקינס שאלרגי לדברים רבים; רות ברוסלבך שאובססיבית לארנבים; ג'וד קסלר שהוא בנו הפחות מוכשר של קוסם מפורסם; וורה קוסטה שהיא בעלת התנהגות אנטי-חברתית. דרקווד היא מדריכת היהלומים, שכוללת את ויק, בריון שזכה בשנה שעברה בשרביט המוזהב, וג'אנל סנטוס שאוהבת את תיאו והוריה עשירים ואין להם זמן אליה. בנוסף יש את קבוצת העלים בהדרכת קסרקס וקבוצת התלתנים בהדרכת לינה.
קבוצת הלבבות חסרי הניסיון לא מצליחים ללמוד קסמים, דבר שמסתכל את אנדי וגורם לו כמעט לעזוב, שלפתע גילה את קסמי הקלפים של תיאו. נחוש לנצח את דרקווד, אנדי עוזר לקבוצה לממש את הכישרונות החבויים שלהם: ג'וד טוב בעיצוב תלבושות, רות טובה בלעשות קסמים עם ציפורים על פני ארנבות, נתן מסוגל לבצע חישובים מסובכים במהירות וורה מתחילה להתיידד. בין אנדי לתיאו נרקמת ידידות, כאשר אנדי משתף אותו שהוא ודרקווד היו בעבר חניכים ביחד במחנה והפכו לזוג וגם לשותפים בתחום הקוסמות, אך הכל השתבש כשהיא קיבלה עסקת טלוויזיה מאחורי גבו והקריירה שלה פרחה בזמן שהוא נקלע לאפלולית.
לאחר שברחה מכל פעילויות המחנה ולא שיתפה פעולה, ג'אנל מחליטה לתת הזדמנות לקסם בזכות דרקווד. כשקבוצת הלבבות מגיעים לחדר האוכל עם תלבושות חדשות שג'וד עיצב, ויק מנסה להשפיל את נתן ללא הצלחה בזכות תיאו. בתגובה לכך ויק שורף לכאורה את הקלפים של תיאו, אשר קיבל מתנה מאביו שהכיר לו את הקסם. בלילה, קבוצת היהלומים גנבו והרסו את כל הציוד של קבוצת הלבבות, לכן אנדי לקח אותם לעיר כדי שיוכלו להתאמן עם כל מה שהם יכולים למצוא.
אנדי מתעמת עם דרקווד על מה שהקבוצה שלה עשתה, והיא הסבירה לו שהיא נזפה בהם על כך. כמו כן, היא מספרת את האמת מאחורי מה שקרה ביניהם - היא ניסתה לשאת ולתת את העסקה עבור שניהם, אך לא הצליחה. בהמשך דרקווד הזמינה לאנדי מופע בלאס ואגס, כאשר בעידודו של פרסטון הוא מסכים להזדמנות בידיעה שהוא יחמיץ את האימונים הסופיים של קבוצתו לקראת התחרות. פרסטון מודיע לקבוצת הלבבות שאנדי נסע, ובגלל שהמופע שלו היה מוצלח הוא יבצע מופע נוסף שיתרחש בזמן התחרות, דבר שבגללו הוא לא יהיה איתם.
משפחות התלמידים, כולל הוריה של ג'אנל, הגיעו למופע התחרות. בלי אנדי שם תיאו מרגיש לחוץ, אך בזכות עידוד מפרסטון הוא נרגע. תיאו מופיע ועוזר להביא את הניצחון לקבוצתו, כאשר אנדי צפה בכל לאחר שביטל את הופעתו. את השרביט המוזהב קיבלה ג'אנל. בסיום המחנה אנדי נשכר להיות מנהל הכישרונות שלו ומתפייס עם דרקווד, כמו כן ויק מתנצל במפני תיאו ומחזיר לו את קלפיו שלא נהרסו.